**Извештај о спровођењу Акционог плана Националног програма**

 **за сузбијање сиве економије за трећи квартал 2019.**

Акциони план за спровођење Националног програма за сузбијање сиве економије 2019-2020 (Акциони план) је усвојен 4. априла и садржи 36 мера и 153 активности, распоређених у пет циљева – ефикаснији надзор, унапређење рада Пореске управе, увођење подстицајних мера за легално пословање и запошљавање, смањење административног и парафискалног оптерећења и јачање свести о значају сиве економије. Одлуком о образовању Координационог тела за сузбијање сиве економије је предвиђено да Координационо тело преко своје Стручне групе извештава Владу на сваких 90 дана о статусу спровођења Акционог плана.

Чланови Стручне групе Координационог тела за сузбијање сиве економије су доставили информације о статусу спровођења активности из Акционог плана за чију реализацију су задужени или су партнери у њиховом спровођењу током октобра 2019. године. На састанку Стручне групе, одржаном 18. октобра 2019. присутни чланови су известили Стручну групу о активностима које неће бити спроведене у дефинисаном року, као и оне за које је потребна додатна координација у циљу њихове успешне реализације.

Извештај о спровођењу Акционог плана је подељен на 7 делова:

А. Укупна реализација свих активности Акционог плана са роком за реализацију други и трећи квартал 2019. године;

Б. Статус спровођења активности Акционог плана за други квартал 2019 за активности које нису реализоване у року, делимично реализоване или није достављена информација о реализацији;

Ц. Статус спровођења активности за трећи и четврти квартал 2019. – кратак статистички приказ реализованих активности у извештајном периоду;

Д. Извештај о раду Стручне групе за сузбијање сиве економије у извештајном периоду – број одржаних састанака и план даљих активности;

Е. Табеларни приказ реализације активности Акционог плана - рок реализације други квартал 2019 за активности које нису у потпуности реализоване у задатом року;

Ф. Табеларни приказ реализације активности Акционог плана - рок реализације трећи квартал 2019;

Г. Табеларни приказ реализације активности Акционог плана - рок реализације четврти квартал 2019.

**А. СВЕОБУХВАТАН СТАТУС РЕАЛИЗАЦИЈЕ АКТИВНОСТИ АКЦИОНОГ ПЛАНА СА РОКОМ ЗА РЕАЛИЗАЦИЈУ ДРУГИ И TРЕЋИ КВАРТАЛ 2019. ГОДИНЕ**

Статус реализације укупно 46 активности са роком за реализацију други и трећи квартал 2019. године:

* 25 активности је реализовано;
* 9 активности је делимично реализовано;
* 8 активности није реализовано;
* За 3 активности је померен рок за реализацију по договору са састанка Координационог тела;
* Једну активност није могуће реализовати на предвиђен начин.

**Б. СТАТУС СПРОВОЂЕЊА АКТИВНОСТИ АКЦИОНОГ ПЛАНА ЗА ДРУГИ КВАРТАЛ 2019 - АКТИВНОСТИ КОЈЕ НИСУ РЕАЛИЗОВАНЕ У РОКУ**

На основу Извештаја о спровођењу Акционог плана Националног програма за сузбијање сиве економије за други квартал 2019, 14 од 27 активности није реализовано у потпуности или није достављена информација о реализацији.

Од 14 активности које нису реализоване у року током другог квартала:

* пет активности су реализоване у току трећег квартала;
* пет активности су делимично реализоване и реализују се;
* једна активност није реализована;
* за две активности се помера рок за реализацију на 1. квартал 2020. године, по договору са састанка Координационог тела за сузбијање сиве економије;
* једну активност није могуће реализовати на предвиђен начин.

Следећa активност Акционог плана са роком за реализацију други квартал 2019. и даље није спроведена:

* **1.4.1** Определити судије које ће водити прекршајне поступке које иницирају дефинисане инспекције.

 Следеће активности Акционог плана са роком за реализацију други квартал 2019. су делимично спроведене:

* **1.3.1** Израдити смернице – методолошка упутства за примену споразума о признању прекршаја за прописе чија примена је под надзором дефинисаних инспекција
* **1.3.2** У моделе аката инспекција (записник, захтев за покретање прекршајног поступка и сл) унети обавештење о могућности закључења споразума – понуду за закључење споразума о признању прекршаја.
* **1.3.3** У 5 дефинисаних инспекција расподелити потребан број запослених који ће се бавити закључењем споразума и преко Координационе комисије за инспекцијски надзор пратити статистику закључених споразума, у оквиру постојећих капацитета
* **1.9.1** Идентификација нелегалних претоварних места на обалама Дунава, Саве и Тисе пописом нелегалних места и доношењем одлука ЈЛС о привременим депонијама шљунка и песка
* **1.3.1** Направити план координације активности за спречавање производње и продаје ГМО соје (ходограм).

**Ц. СТАТУС СПРОВОЂЕЊА АКТИВНОСТИ ЗА ТРЕЋИ И ЧЕТВРТИ КВАРТАЛ 2019. – КРАТАК СТАТИСТИЧКИ ПРИКАЗ РЕАЛИЗОВАНИХ АКТИВНОСТИ У ИЗВЕШТАЈНОМ ПЕРИОДУ**

Од 19 активности чији је рок за реализацију **трећи квартал 2019**. године седам активности је реализовано или се континуирано реализује у задатом року, четири је делимично реализовано док осам активности није реализовано у року.

Следеће активности Акционог плана нису спроведене у року (трећи квартал 2019.):

* **1.3.5** Изменити Закон о прекршајима предвиђањем дужег општег рока застарелости за прекршаје и припремити измене Закона о прекршајима у складу са препорукама анализе из 1.3.4;
* **1.4.2** Направити курикулуме специјализације за дефинисане области надзора;
* **1.12.1** Усаглашавање координације активности и усвајање ходограма за сузбијање недозвољеног експлоатисања водних ресурса по којем поступају сви дефинисани органи;
* **2.3.2** Израда функционалне и техничке спецификације хардвера и софтвера у складу са анализом из тачке 2.3.1 за фазу 1 (еФактуре);
* **2.3.4** Прописивање начина и потребних услова и стандарда за издавање и примање електронских фактура у јединственом систему и обавезне форме електронске фактуре у складу са функционалном спецификацијом из тачке 2.3.2 за фазу 1;
* **3.5.2** У складу са налазима анализе, израдити план о продужењу мере, проширењу мере или редифинисању мере за почетнике у пословање – по договору са састанка Координационог тела рок за реализацију анализе се помера на први квартал 2020., с обзиром да ће се тада израдити анализа*;*
* **3.6.2** Омогућити инстант плаћања на свим шалтерима органа јавне управе;
* **4.1.1** Израда анализе тренутног стања у области издавања службених мишљења и оптимизација ради подношења захтева за њихово издавање преко јединствене контакт тачке као нове електронске услуге.

Када је у питању реализација активности чији је рок за реализацију четврти квартал 2019. године, од укупно 35 активности чланови Стручне групе су за 14 активности известили да је започето са реализацијом и да се очекује реализација у року, 13 активности се највероватније неће реализовати у задатом року док за 8 активности није достављена информација о статусу реализације. У претходно наведеном приказу реализације нису узете у обзир активности дефинисања показатеља учинка (почетне и циљане вредности) за \_\_ мера акционог плана, за шта је рок четврти квартал 2019.

**Д. ИЗВЕШТАЈ О РАДУ СТРУЧНЕ ГРУПЕ ЗА СУЗБИЈАЊЕ СИВЕ ЕКОНОМИЈЕ**

Од усвајања Акционог плана за сузбијање сиве економије одржана су два састанка Стручне групе на којима је приказан резултат досадашњег рада на спровођењу активности 2.2 (Дефинисање критеријума и формуле за аутоматизацију обрачуна паушалног опорезивања, који је предмет Уредбе о паушалном опорезивању) и 4.3 (Е-јавне набавке – успоставити електронски поступак јавних набавки). Представљен је Нацрт закона о јавним набавкама, нови портал јавних набавки и критеријуми и аутоматизација обрачуна паушалног опорезивања.

Током четвртог квартала 2019. односно првог квартала 2020. у оквиру праћења статуса реализације активности Акционог плана и координације спровођења активности планира се одржавање седница стручне групе на којима ће се презентовати следеће области и анализе:

1. Презентација резултата анализе стања и регулативе у области продаје несопствених производа и друге робе на робним и зеленим пијацама;
2. Презентација платформе за поуздану доставу еФактура; Презентација новог решења за систем фискализације;
3. Презентација резултата анализе ефеката мера на почетнике у пословању са препорукама за дефинисање фискалне политике у овој области;
4. Презентација резултата анализе за проширење обухвата Закона о поједностављеном радном ангажовању на сезонским пословима на друге делатности.

**Извештај о спровођењу Акционог плана Националног програма**

 **за сузбијање сиве економије за трећи квартал 2019.**

**Е. ТАБЕЛАРНИ ПРЕГЛЕД РЕАЛИЗАЦИЈЕ АКТИВНОСТИ ИЗ ДРУГОГ КВАРТАЛА 2019. КОЈЕ НИСУ РЕАЛИЗОВАНЕ У РОКУ**

|  |  |
| --- | --- |
| Активност | Статус реализације – септембар 2019. |
| * + 1. Израдити смернице – методолошка упутства за примену споразума о признању прекршаја за прописе чија примена је под надзором дефинисаних инспекција
 | **Делимично реализовано –** Израђена и усвојена стручно – методолошка упутства за 7 закона под надзором Инспектората за рад и 3 закона под надзором Тржишне инспекције. Израђен предлог Смерница за споразум о признању прекршаја прописаних Законом о безбедности хране. Смернице за друге законе под надзором Пољопривредне инспекције и законе под надзором Пореске управе ће се израђивати у наредном периоду у оквиру пројекта који реализује НАЛЕД уз подршку Холандске амбасаде. |
| * + 1. У моделе аката инспекција (записник, захтев за покретање прекршајног поступка и сл) унети обавештење о могућности закључења споразума – понуду за закључење споразума о признању прекршаја.
 | **Делимично реализовано –** За Пореску управу и пољопривредну инспекцију ће се унети обавештење о могућности споразума након израде смерница. |
| * + 1. У 5 дефинисаних инспекција расподелити потребан број запослених који ће се бавити закључењем споразума и преко Координационе комисије за инспекцијски надзор пратити статистику закључених споразума, у оквиру постојећих капацитета.
 | **Делимично реализовано –** За Пореску управу и пољопривредну инспекције ће се након израде смерница расподелити потребан број запослених који ће се бавити закључењем споразума. |
| * + 1. Определити судије које ће водити прекршајне поступке које иницирају дефинисане инспекције.
 | **Није реализовано –** Прекршајни апелациони суд је након састанка са Министарством правде доставио статистичке податке о укупном броју предмета и броју предмета по одређеним материјама за све прекршајне судове у Србији. Следећи корак је састанак са представницима прекршајних судова и дефинисање даљих корака у реализацији ове активности. |
| * + 1. Општим обавезним упутством Републичког јавног тужилаштва увести обавезу да се у случају одлагања кривичног гоњења за извршиоце кривичног дела „грађење без грађевинске дозволе” из члана 219а Кривичног законика, почињеног након 26. новембра 2015. године осумњиченом поред других наметнути обавезу да у одређеном року отклони штетну последицу насталу извршењем кривичног дела, односно да уклони нелегални објекат, у ком случају би се одлука о одбачају кривичне пријаве одложила до испуњења свих обавеза из наредбе о одлагању кривичног гоњења (чиме би се знатно олакшало и убрзало рушење нелегалних објеката).
 | **Није могуће реализовати на предвиђен начин –** Републичко јавно тужилаштво је у међувремену након усвајања АП сачинило обавезно упутство према ком за КД Грађење без грађевинске дозволе није могуће закључити одлагање кривичног гоњења. Стога активност није могуће реализовати на предвиђен начин. |
| * + 1. Успостављање механизма кварталног праћења извештавања о спровођењу усвојених ходограма радне групе за сузбијање недозвољене трговине.
 | **Реализовано -** Усвојено Упутство за израду и извештавање из планова активности (ходограма). Први извештаји о спровођењу ходограма су у изради и биће готови до 15.10.2019. Према Упутству, извештавање из планова активности спроводи се на шестомесечном нивоу. У току је сагледавање могућности интегрисања планова активности у систем е-Инспектор, како би се у сваком моменту, директно из информационог система могао видети обим заједничких акција по одређеном ходограму. |
| * + 1. Измена Закона о поштанским услугама како би се омогућила идентификација пошиљаоца и примаоца од стране поштанских службеника увидом у личне исправе.
 | **Реализовано** - Закон је у скупштинској процедури. |
| * + 1. Идентификација нелегалних претоварних места на обалама Дунава, Саве и Тисе пописом нелегалних места и доношењем одлука ЈЛС о привременим депонијама шљунка и песка.
 | **Делимично реализовано –** Идентификована су претоварна места на обалама Дунава, Саве и Тисе и упућени дописи на адресе 36 једница локалних самоуправа које имају излаз на Дунав, Саву и Тису са захтевом да најкасније до почетка јула 2019. доставе предлоге одлука и планова за постављање привремених депонија шљунка и песка. У односу на претходни извештајни период, још 4 Јединица локалне самоуправе су донеле одлуке о привременим депонијама шљунка и песка. Град Нови Сад ће одлуку усвојити у априлу наредне године.Град Београд је усвојио Одлуку и План постављања привремених депонија шљунка и песка, уз добијање претходни сагласности МГСИ на ове акте. Затварање депонија које нису обухваћене Планом у надлежности је града Београда. Реализација се очекује до краја 2019. године.  |
| * + 1. Направити план координације активности за спречавање производње и продаје ГМО соје (ходограм).
 | **Делимично реализовано –** Направљен је план активности за спречавање производње и продаје ГМ соје (ходограм) и исти достављен. Ходограм још није усвојен. |
| * + 1. Потпуно спровођење ходограма за сузбијање недозвољене производње и промета дуваном и дуванским производима у делу увоза и куповине семена, регистрације уговора о засадима дувана и откупа сировог и сувог дувана.
 | **Континуирано се реализује –** У сарадњи МУП-а иМинистарства пољопривреде шумарства и водопривреде током трећег квартала је заплењено укупно 42.483,9 боксова различитих врста цигарета, и 51,3 t резаног дувана и дувана у листу, укупне вредности 132.359.997,51динара. У сарадњи са Министарством пољопривреде, водопривреде и шумарства уништено је 38,52 ха нелегалних засада дувана и донето 19 решења о уништавању парцела са дуваном и то заоравањем засада дувана.Поднето је 216 кривичних пријава, против 241 лица, због извршених 279 кривичних дела. Задржано је 22 лица, ухапшено 18 лица, а против 4 лица поднете су 4 прекршајне пријаве. |
| * + 1. Доношење Акционог плана за запошљавање инспектора и модела опремања инспекција, на основу Функционалне анализе капацитета републичких инспекција.
 | **Реализовано –** Влада Србије је 8. августа усвојила Акциони план којим се предвиђа запошљавање 1272 инспектора до краја 2021. године. |
| * + 1. Израда ех post анализе примене закона о поједностављеном радном ангажовању на сезонским пословима у одређеним делатностима, у пољопривреди.
 | **Није реализовано** - Договор Координационог тела за сузбијање сиве економије је да се рок за реализацију помери на 4. квартал 2019, како би ex post анализа обухватила период од годину дана од почетка примене Закона. Анализа ће се урадити уз подршку НАЛЕД-а. |
| * + 1. Анализа ефеката мере на почетнике у пословању као и других мера усмерених на запошљавање и развој предузетништва са препорукама за дефинисање фискалне политике у овој области.
 | **Није реализовано -** Договор Координационог тела за сузбијање сиве економије је да се рок за реализацију помери на 4. квартал 2019, како би ex post анализа обухватила период од годину дана од почетка примене мера на почетнике у пословању. Анализа ће се урадити уз подршку НАЛЕД-а. |
| * + 1. Усвајање Предлога закона о јавним набавкама.
 | **Реализовано** – Предлог закона о јавним набавкама је усвојен на седници Владе 23. септембра 2019.и упућен у скупштинску процедуру. Очекује се да предлог закона буде усвојен до краја 2019. године. |
| * + 1. Израда промо видеа, постера и банера „Стартуј легално” и промоција на шалтерима релевантних институција и преко доступних канала комуникације.
 | **Реализовано** |

**Ф. ТАБЕЛАРНИ ПРЕГЛЕД РЕАЛИЗАЦИЈЕ АКТИВНОСТИ - Рок реализације: трећи квартал 2019.**

|  |  |
| --- | --- |
| Активност | Статус реализације – септембар 2019. |
| * + 1. Изменити Закон о прекршајима предвиђањем дужег општег рока застарелости за прекршаје и припремити измене Закона о прекршајима у складу са препорукама анализе из 1.3.4.
 | **Није реализовано** – Биће предмет рада током четвртог квартала 2019. године. |
| * + 1. Направити курикулуме специјализације за дефинисане области надзора.
 | **Није реализовано –** Прекршајни апелациони суд је након састанка са Министарством правде доставио статистичке податке о укупном броју предмета и броју предмета по одређеним материјама за све прекршајне судове у Србији. Следећи корак је састанак са представницима прекршајних судова и дефинисање даљих корака у реализацији ове активности. |
| * + 1. Скенирање јавно доступних интернет портала, друштвених мрежа и других е-платформи преко којих се субјекти организовано оглашавају и нелегално врше продају преко интернета за посебно дефинисане производе.
 | **Делимично реализовано –** Урађена анализа софтверских алата за подршку скенирања јавно доступних интернет портала, друштвених мрежа и других е-платформи у циљу примене ходограма за недозвољену трговину преко интернета. Дефинисана су питања које је потребно решити у наредном периоду. Пореска управа, Сектор пореске полиције је у периоду јануар-септембар 2019. године, у области сузбијања сиве економије у промету добара и услуга, који се врши рекламирањем и продајом путем интернета поднела 11 кривичних пријава и привремено је одузела робу без документације о пореклу у вредности од 71 милиона динара. |
| * + 1. Израда анализе стања и регулативе у области продаје несопствених производа и друге робе на робним и зеленим пијацама, превасходно од стране РПГ, СТР и СЗР, са препорукама за измену регулативе и спровођења надзора над применом прописаних обавеза
 | **Делимично реализовано –** С обзиром на комплексност области с једне стране и врло оскудних јавно доступних података, с друге стране, анализа регулативе је подељена на два дела: * Прописи везани за организовање и управљање пијацама, укључујући минималне техничке услове за обављање пијачне продаје, односно обавезе ЈЛС и привредних субјеката којима су ови послови делегирани;
* Прописи везани за облике, статусе, обавезе и посебне режиме субјеката који врше малопродају на пијацама.

Први део анализе је завршен и у току су службене саветодавне посете организаторима пијаца.Започете су припреме за други део анализе прикупљањем одређених података из релевантних регистара. У плану састанак Министарства трговине, туризма и телекомуникација, Министарства финансија и НАЛЕД-а око дефинисања даљих корака. |
| * + 1. Забрана рада нелегалних претоварних места и привремених депонија шљунка и песка.
 | **Делимично реализовано –** Током трећег квартала је забрањен рад на 5 претоварних места на Тиси, Дунаву и Сави и затворено 6 привремених депонија шљунка и песка. |
| * + 1. Спровођење оперативних активности на идентификацији места и процесуирању субјеката који учествују у нелегалном претовару нафте и деривата нафте са бродова који су у пловидби или на сидришту међународних лука у Републици Србији.
 | **Континуирано се реализује –** У III кварталу 2019. године, од стране припадника МУП-а, одузето је укупно 19.8 t нафних деривата, укупне вредности 3.092.700,00 динара. Поднето је 18 кривичних пријава, против 19 лица, због извршења 23 кривична дела од чега су два лица задржана и једно лице ухапшено, док подношења прекршајних пријава није било.У извештајном периоду Управа царина је привремено задржала  5.400 л нафте и нафтних деривата чија је вредност процењена на 2558 еура, а такође је  откривен прекршај у виду мањка робе- нафте и нафтних деривата  у количини 5. 400 л . |
| * + 1. Усаглашавање координације активности и усвајање ходограма за сузбијање недозвољеног експлоатисања водних ресурса по којем поступају сви дефинисани органи.
 | **Није реализовано** – Ходограм није усвојен.Пореска управа, Сектор пореске полиције је у периоду јануар-септембар 2019. године, везано за недозвољену експлоатацију и промет песка поднела 1 кривичну пријаву, у сарадњи са МУП-ом, за кривично дело злоупотреба положаја одговорног лица, при чему је противправно прибављена имовинска корист у износу од 37,5 милиона динара . |
| * + 1. Израда и праћење реализације ходограма за контролу бесправне сече шума и недозвољеног промета сировог дрвета.
 | **Континуирано се реализује –** Ходограм је урађен и усвојен 6.9.2019. године на Радној групи за заштиту приодних ресурса. Реализација ове мере је у току. У септембру 2019. године по ходограму је извршено укупно 287 контрола, поднето 204 прекршајне пријаве, једна пријава за привредни преступ и 5 кривичних пријава. Привремено је одузето 1595 м3 дрвета. |
| * + 1. Израђена анализа бизнис процеса и анализа ефеката на буџет и привреду, подела на 2 фазе: издавање еФактуре ка државним органима и издавање ефактуре привреда ка привреди.
 | **Реализовано –** Припремљена је Анализа и студија оправданости увођења централизоване платформе за слање, пријем, управљање и чување електронских фактура. Састанак радне групе биће одржан на ком ће бити представљена Анализа. |
| * + 1. Израда функционалне и техничке спецификације хардвера и софтвера у складу са анализом из тачке 2.3.1 за фазу 1.
 | **Није реализовано –** Завршен је процес јавне набавке за Набавку централизоване платформе за слање, пријем, управљање и чување електронских фактура правних лица и предузетника. |
| * + 1. Прописивање начина и потребних услова и стандарда за издавање и примање електронских фактура у јединственом систему и обавезне форме електронске фактуре у складу са функционалном спецификацијом из тачке 2.3.2 за фазу 1.
 | **Није реализовано** |
| * + 1. У складу са налазима анализе, израдити план о продужењу мере, проширењу мере или редифинисању мере за почетнике у пословању.
 | **Није реализовано –** У складу са договором на састанку Координационог тела рок за реализацију ове активности потребно померити на 1. квартал 2020, с обзиром да ће се тада израдити анализа. |
| * + 1. Омогућити инстант плаћања на свим шалтерима органа јавне управе.
 | **Није реализовано –** НБС је одложила почетак пуне употребе инстант платног система, што укључује инстант плаћања на продајном месту (шалтеру) како би осигурала да све банке у потпуности ускладе своје апликације. Тренутно је у НБС у току тестирање са 7 највећих банака и очекује се да до краја године НБС да дозволу свим банкама да имплементирају инстант плаћања на продајним местима. |
| * + 1. Израда бизнис анализе за реализацију система за упаривање и разврставање уплата према броју предмета, односно уплатиоцу – странци у поступку. Ова анализа треба да садржи акциони план са дефинисаним обавезама носиоцима обавеза и роковима.
 | **Делимично реализовано –** Договорено је да се формира Радна група чији ће циљ бити израда Акционог плана са свим поступцима и роковима. Док се не формира радна група организовани су састанци, дефинисани су поступци МУП-а (укупно 17) и припрема се техничка (функционална) спецификација за два пројектна задатка: за процес регистрације возила (најкомпликованији је процес, а већ је дигитализован процес уколико се продужетак регистрације врши у техничким сервисима) и за остале поступке МУП. Бизнис анализа није рађена с обзиром да је одмах идентификован проблем који постоји већ дуго, а то је непостојање јединственог позива на број приликом уплате таксе.  |
| * + 1. Израда анализе тренутног стања у области издавања службених мишљења и оптимизација ради подношења захтева за њихово издавање преко јединствене контакт тачке као нове електронске услуге.
 | **Није реализовано**  |
| * + 1. Припрема текста Грађански водич кроз буџет.
 | Р**еализовано –** На сајту Министарства финансија постоји документ Грађански водич кроз буџет <https://www.mfin.gov.rs/pages/article.php?id=12932> |
| * + 1. Израда и пласман промотивних филмова о свакој инспекцији – сукцесивно током годину дана.
 | **Континуирано се реализује –** Израђени су промотивни филмови за четири инспекције у оквиру Министарства грађевинарства, саобраћаја и инфраструктуре (Инспекције за послове железнице, Инспекције за друмски саобраћај, Инспекције за државне путеве, Инспекције за безбедност пловидбе), као и за Туристичку инспекцију у оквиру МТТТ. У току је израда промотивних филмова за информациони систем е-Инспектор и Права и обавезе привредних субјеката у инспекцијском надзору. |
| * + 1. Креирање Linkedin профила „ Инспектор”
 | **Реализовано –** Креиран профил „Инспекција по мери привредника“ где се објављују информације од значаја за привреду које се тичу инспекција. |
| * + 1. Успостављање сервисних центара за подршку и едукацију о електронској регистрацији сезонских радника.
 | **Реализовано** – Успостављено 97 сервисних центара. |

**Г. ТАБЕЛАРНИ ПРЕГЛЕД РЕАЛИЗАЦИЈЕ АКТИВНОСТИ - Рок реализације: четврти квартал 2019.**

|  |  |
| --- | --- |
| Активност | Статус реализације – септембар 2019. |
| * + 1. Израда анализе за повезивање еИнспектора са управом царина.
 | **Очекује се да се активност неће реализовати у року -** Oдржан je састанак 25.09.2019. у Влади Републике Србије представника Управе царина са представницима Јединице за имплементацију стратешких пројеката ИТ и еУправе при Кабинету председника Владе а на позив Тима за управљање пројектом еИнспектор. Одлучено је да повезивање еИнспектора и Управе царина неће бити део фазе 2а еИнспектора. Самим тим, ова активност неће бити реализована у року. |
| * + 1. Успостављање информационог система за контакт центар (ЦРМ) који је повезан са 1) порталом за пријаве и представке на сајту еИнспектор, 2) контакт телефоном и 3) мобилном апликацијом која омогућава слање фотографија и локације пријаве.
 | **Очекује се да ће се активност реализовати у року** - Предвиђена је реализација у року, очекује се потписивање уговора са ЕБРД у децембру 2019. Јединствени контакт центар за инспекцијски надзор за грађане и привреду ће бити активан од јануара 2020. године. |
| * + 1. При Јединици за подршку Координационој комисији за инспекцијски надзор ангажована најмање три оператера који анализирају и усмеравају пријаве и притужбе дефинисаним контакт тачкама у републичким инспекцијама према надлежности, обавештавају подносиоца у року од 48 сати о поступању са пријавом и анализирају статистику респонсивности инспекција и контакт центра.
 | **Очекује се да се активност неће реализовати у року** - Рок за реализацију би требало померити на први квартал 2020. године. |
| * + 1. Повезивање података о пријавама кроз контакт центар са системом еИнспектор ради анализе ризика и планирања надзора.
 | **Очекује се да ће се активност реализовати у року -** набавља се потребна опрема. |
| * + 1. Успостављање система за подношење и пријем електронских захтева за покретање и вођење прекршајних поступака са праћењем тока и реализације поступка.
 | **Очекује се да се активност неће реализовати у року** - У складу са договором Министарства правде и Канцеларије за информационе технологије и електронску управу, рок за реализацију се помера на први квартал 2020., односно први фебруар 2020.  |
| * + 1. Упис забележбе забране промета за све објекте који су изграђени после 2015. године, за које се се забележба уписује на основу самосталног члана 106. Закона о изменама и допунама Закона о планирању и изградњи, којим је забрањен промет таквих објеката, а забележба се уписује на основу решења о уклањању објеката или посебног дела објекта које доноси грађевински инспектор.
 | **Није достављена информација о статусу реализације** |
| * + 1. Измена релевантних прописа у складу са препорукама анализе – регулисање продаје несопствених производа на робним и зеленим пијацама.
 | **Очекује се да се активност неће реализовати у року** - У складу са појашњењем активности 1.8.1 Табеле Б, у циљу реализовања ове активности, досадашњи резултати прикупљених података презентоваће се Стручној групи и предложити фокусирање на анализу поступања и овлашћења надлежних органа (превасходно ПУ и тржишне инспекције) у поступцима инспекцијског надзора и сходно томе, дати препоруке у погледу релевантних прописа. Реализација ове мере ће се вероватно померити на 2020. |
| * + 1. Запошљавање инспектора у оквиру прве године спровођења Акционог плана за запошљавање младих инспектора.
 | **Очекује се да ће се активност реализовати у року -** Донета је Инструкција за реализацију Закључка којим се усваја Акциони план за запошљавање службених лица које обављају послове инспекцијског надзора. Инструкцијом су дефинисани кораци које је потребно спровести како би дошло до запошљавања младих инспектора. Запошљавање првих инспектора се очекује крајем 2019. године. |
| * + 1. Увођење ознаке „инспектор” у назив радног места државних службеника који обављају послове инспекцијског надзора.
 | **Реализовано** - Донета је Уредба о разврставању радних места и мерилима за опис радних места државних службеника |
| * + 1. Успостављање јединственог Регистра републичких инспектора са подацима о опреми, квалификацијама и праћењу каријерног развоја.
 | **Очекује се да ће се активност реализовати у року -** Успостављање овог Регистра се очекује у другој а фази имплементације е-Инспектор система. |
| * + 1. Дефинисање мера остваривања јавног интереса за сваку инспекцију – пољопривредна и санитарна инспекција
 | **Очекује се да се активност неће реализовати у року** - Дефинисање мера остваривања јавног интереса за пољопривредну и санитарну инспекцију планирано је уз подршку донаторских програма почетком 2020. године. |
| * + 1. Дефинисање методологије за праћење и мерење остварења јавног интереса за сваку инспекцију.
 | **Очекује се да се активност неће реализовати у року** - Дефинисање мера остваривања јавног интереса за сваку инспекцију планирано је уз подршку донаторских програма током 2020. године. |
| * + 1. Усвајање Предлога закона о фискализацији којим је проширен сукцесивно обухват фискализације на све облике продаје робе и пружања услуга и све фазе промета.
 | **Очекује се да се активност неће реализовати у року -**  Министарство финансија је ангажовало консултатнта на основу чијег извештаја ће бити одређени даљи кораци у циљу измене Закона о фискализацији. У Радној групи учествују представници Пореске управе. Нацрт извештаја је већ представљен Пореској управи, на који се Пореска управа изјаснила, тј. изнела сет примедби.  |
| * + 1. Припрема акционог плана увођења нове фискализације и плана спровођења проширења обухвата на нове делатности, односно обвезнике.
 | **Очекује се да се активност неће реализовати у року** - У МФин је изабран консултант који је израдио првиНацрт студије изводљивости, Пореска управа је доставила податке о броју пореских обвезника по делатностима и број фискализованих фискалних каса по свакој делатности.Коначан извештај консултанта се очекује. Наведени извештај биће презентован радној групи, на којој ће бити дефинисани следећи кораци. |
| * + 1. Усвојене измене и допуне Уредбе о паушалном опорезивању и Предлог закона о порезу на доходак грађана ради увођења консолидоване наплате пореза и аутоматизованог обрачуна паушалног опорезивања.
 | **Очекује се да ће се активност реализовати у року -** Уредбе о паушалном опорезивању и Предлог закона о порезу на доходак грађана биће усвојени у предвиђеном року.Унапређење система паушалног опорезивања предвиђа сачињавање и израду апликативног софтвера који ће на транспарентан начин, преко портала Пореске управе (уносом елемената од значаја за утврђивање пореске обавезе) доставити информацију физичком лицу - будућем предузетнику о износу пореске обавезе у случају отварања предузетничке радње. Такође, путем софтвера ће се омогућити аутоматизација процеса у поступку утврђивања обавеза и доношења решења постојећим предузетницима, чиме ће се у значајној мери поједноставити администрирање Пореске управе, омогућити предвидивост пореске обавезе, смањити трошкове пореском органу и обвезницима, као и повећати ниво ефикасности целокупног пословног процеса. |
| * + 1. Припрема и израда софтвера за консолидовани систем наплате пореза.
 | **Очекује се да се активност неће реализовати у року** - Рок за реализацију се помера на 2020. годину. |
| * + 1. Набавка потребног хардвера, софтвера и лиценци за успостављање система еФактура за фазу 1.
 | **Очекује се да ће се активност реализовати у року -** Припремљена је Анализа и студија оправданости увођења централизоване платформе за слање, пријем, управљање и чување електронских фактура. Завршен је процес јавне набавке за Набавку централизоване платформе за слање, пријем, управљање и чување електронских фактура правних лица и предузетника. Састанак радне групе биће одржан на ком ће бити представљена Анализа. |
| * + 1. Израђена анализа прописа Републике Србије и упоредног законодавства, стања на тржишту рада и флексибилних облика радног ангажовања са иностраним елементом – рад на територији Републике Србије за страног послодавца (који нема представништво и огранак на територији Републике Србије).
 | **Очекује се да се активност неће реализовати у року** - Рок за реализацију се помера на први квартал 2020. |
| * + 1. Израђена анализа ефеката пореског оптерећења за нове облике радног ангажовања са препорукама.
 | **Очекује се да се активност неће реализовати у року** - Рок за реализацију се помера на први квартал 2020. |
| * + 1. Израда анализе буџетског прилива и одлива по основу пореза и доприноса по основу рада, као и израда предлога смањења фискалног оптерећења рада у складу са смерницама ММФа, фискалним простором и утицајем на привредно окружење и привредни раст.
 | **Није достављена информација о статусу реализације** - НАЛЕД је послао предлог Министарству финансија о формирању радне групе. |
| * + 1. Инсталирати ПОС терминале на свим шалтерима јавне управе – 40% локалних самоуправа и 40% шалтера државне управе.
 | **Очекује се да ће се активност реализовати у року -** Инсталирани ПОС у 68 ЈЛС (више од 40%) и у 2 институције - РГЗ и МУП - Љермонтова и саобраћајна полиција. |
| * + 1. Омогућити инстант плаћања на свим шалтерима органа јавне управе – 40% шталтера државне управе.
 | **Очекује се да се активност неће реализовати у року** - НБС је одложила почетак пуне употребе инстант платног система, што укључује инстант плаћања на продајном месту (шалтеру) како би осигурала да све банке у потпуности ускладе своје апликације. Тренутно је у НБС у току тестирање са 7 највећих банака и очекује се да до краја године НБС да дозволу свим банкама да имплементирају инстант плаћања на продајним местима. |
| * + 1. Омогућити онлине подношење захтева на основу закључака анализе из тачке 4.1.1. и праћење у бази.
 | **Очекује се да се активност неће реализовати у року** - Анализа из тачке 4.1.1 није израђена и самим тим ова активност неће бити реализована у року. |
| * + 1. Анализа 20 прописа за које се издало највише мишљења у претходном периоду са препорукама за унапређење, односно усаглашавање праксе.
 | **Није достављена информација о статусу реализације** |
| * + 1. Дефинисати електронски регистар који се ажурира сваки пут када се промени висина, назив или начин обрачуна накнаде или непореског намета.
 | **Није достављена информација о статусу реализације** |
| * + 1. Израда новог портала за јавне набавке.
 | **Очекује се да ће се активност реализовати у року -** Нови Закон о јавним набавкама ће увести обавезу електронске комуникације и електронске размене података у поступку јавне набавке. С тим у вези, у току је израда новог Портала јавних набавки уз подршку ГИЗ пројекта „Подршка даљем унапређењу система јавних набавки у Републици Србији” ИПА 2013. Очекује се да Портал за јавне набавке буде у потпуности спреман до почетка примене новог Закона о јавним набавкама.На седници 18. октобра члановима Стручне групе је презентован нови портал за јавне набавке, који је још увек у фази израде. |
| * + 1. Обука службеника за коришћење портала.
 | **Очекује се да ће се активност реализовати у року -** Обуке за службенике који ће примењивати нови Закон о јавним набавкама и радити новом Портал јавних набавки почиње, почињу у октобру ове године. Обуке ће бити организоване уз подршку ГИЗ пројекта „Подршка даљем унапређењу система јавних набавки у Републици Србији” ИПА 2013. |
| * + 1. Дефинисање службеника задужених за праћење извршења уговора по јавној набавци и оцењивање квалитета извршеног посла изабраног понуђача.
 | **Није достављена информација о статусу реализације** - Очекујемо извештаје осталих имаоца јавних овлашћења.Актом о унутрашњем уређењу и систематизацији радних места у Министарству финансија – Пореска управа,дефинисани су службеници за праћење извршења уговора о јавној набавци за финансијску реализацију, док праћење извршења уговора у смислу квалитета врше порески службеници одређени од стране руководиоца сектора који је корисник набавке. |
| * + 1. Израда бизнис анализе и функционалне спецификације за оптимизацију процедура за регистрацију субјеката у пословању храном код АПР-а, код МПШВ-а, (са могућношћу укључивања и процеса одобравања субјеката), као и регистрације субјеката код Пореске управе у случају произвођача кафе и јаких алкохолних пића.
 | **Није достављена информација о статусу реализације од стране Пољопривредне инспекције** Процедуре за регистрацију произвођача алкохолних пића и кафе су , у складу са Планом поштовања пореских прописа за 2018. годину, поједностављене – све пријаве за упис у Регистар се подносе на шалтерима „Ваш порезник“ |
| * + 1. Сачинити кирикулум наставе за основне и средње школе за фискалну културу.
 | **Није достављена информација о статусу реализације** |
| * + 1. Такмичење за најпредузетније општине – праћење броја корисника мере пореског ослобођења и оснивања нових предузетничких радњи и привредних друштава по општинама.
 | **Очекује се да ће се активност реализовати у року -** Током децембра ће се лансирати такмичење за најпредузенију општину у оквиру кампање „Стартуј легално“ – пореско ослобођење почетника у пословању. |
| * + 1. Спроведена кампања која прати увођење ПОС терминала у локалне самоуправе и подстиче грађане да плаћају безготовински.
 | **Очекује се да ће се активност реализовати у року -** Канцеларија за ИТ и еУправу и НАЛЕД уз подршку компанија Мастерцард и Виса, од 1. јула до 31. децембра 2019, организују такмичење локалних самоуправа Шампиони безготовинског плаћања.Три месеца од почетка такмичења „Шампиони безготовинског плаћања“ грађани и привреда платили су картицама више од 10.000 такси, накнада и пореза на шалтерима у 46 градова и општина у Србији у укупном износу од преко 13 милиона динара. |
| * + 1. Буџет, извештај о реализацији буџета и плана јавних набавки државних органа и локалних самоуправа јавно објављени у машински читљивом формату.
 | **Није достављена информација о статусу реализације** |
| * + 1. Израда интерактивног портала у оквиру сајта [www.inspektor.gov.rs](http://www.inspektor.gov.rs).
 | **Очекује се да ће се активност реализовати у року -** Отворени су поддомени за сваку појединачну инспекцију на сајту [www.inspektor.gov.rs](http://www.inspektor.gov.rs) У склопу пројекта “Успостављање Контакт центра за сарадњу са привредом“, који је планирано да почне крајем 2019. године, биће израђен и интерактивни део портала Координационе комисије. |
| * + 1. Организовати наградни конкурс за новинаре у циљу стимулације извештавања јавности и истраживачког новинарства у области сиве економије.
 | **Очекује се да ће се активност реализовати у року** |